hotchpotch/miracl-hf-unified huggingface dataset:
জারদাঁ দু লুক্সমবুর
জার্‌দাঁ দু লুক্সমবুর () ফ্রান্সের রাজধানী প্যারিসের অন্যতম বৃহৎ উদ্যান। এই উদ্যানটি প্যারিসের ৬ষ্ঠ ওয়ার্ড বা আরোঁদিসমঁ এলাকাতে অবস্থিত। ১৬১২ সালে ফ্রান্সের রাজা ৪র্থ অঁরি-র বিধবা রাণী মারি দ্য মেদিসি তাঁর নব্যনির্মিত লুক্সমবুর্গ প্রাসাদের সামনে উদ্যানটি নির্মাণ করেন। বর্তমানে উদ্যানটি ফরাসি আইনসভার উচ্চকক্ষ সেনা (Sénat) বা সিনেটের সম্পত্তি। সিনেটের সভাগুলি লুক্সমবুর প্রাসাদে অনুষ্ঠিত হয়। উদ্যানের আয়তন প্রায় ২৩ হেক্টর বা ২২৪,৫০০ বর্গমিটার। এখানে ঘাসাচ্ছাদিত মাঠ, বৃক্ষশোভিত হাঁটার পথ, ফুলের বিছানা, মডেল নৌকা দিয়ে খেলার ব্যবস্থাবিশিষ্ট কৃত্রিম বৃত্তাকার জলাশয় এবং ছবির মত সুন্দর মেদিসি ফোয়ারাটি (১৬২০ সালে নির্মিত) অবস্থিত। এখানে বাচ্চাদের খেলার ব্যবস্থা, পুতুলনাটক, চরকি, সহজলভ্য খাবার, বিনামূল্যে গান পরিবেশনা প্রভৃতি সুবিধাদি আছে। এছাড়া বেশ কিছু মূর্তি এবং খোদাইকৃত ভাস্কর্য আছে।
লেজাঁভালিদ
লেজাঁভালিদ () প্যারিসের একটি যুদ্ধ সম্পর্কিত জাদুঘর এবং স্মৃতিসৌধ। ভবনে একটি হাসপাতাল এবং একটি বিশ্রামাগারও আছে। এখানে ফ্রান্সের কিছু বীরযোদ্ধাদের কবরস্থান আছে। রাজা চতুর্দশ লুই বৃদ্ধ ,আহত সৈন্যদের জন্য বাড়ি এবং হাসপাতাল হিসেবে ব্যবহার করার জন্য ২৪শে নভেম্বর, ১৬৭০ সালে এই প্রকল্প চালু করেন। নির্বাচিত স্থান টি ১৭শ শতকে শহরতলির অংশ ছিল। প্রকল্প শেষ হয়েছিল ১৬৭৬ সালে। সম্রাট নেপোলিয়নের সমাধি এখানে অবস্থিত।
লুভ্‌র জাদুঘর
লুভ্‌র জাদুঘর ( "ল্য ম্যুজে দ্যু লুভ্‌র্‌") বিশ্বের বৃহত্তম শিল্পকলা জাদুঘর এবং ফ্রান্সের রাজধানী প্যারিসের একটি ঐতিহাসিক স্থাপনা। শহরের কেন্দ্রভাগের এই বিশিষ্ট স্থাপনাটি সেন নদীর ডান তীরে শহরের ১ম আরোঁদিসমঁ বা ওয়ার্ডে অবস্থিত। জাদুঘরটির প্রদর্শনস্থলের আয়তন প্রায় ৭২,৭৩৫ বর্গমিটার (প্রায় ৮ লক্ষ বর্গফুট) এবং এখানে প্রাগৈতিহাসিক যুগ থেকে ২১শ শতক পর্যন্ত সৃষ্ট প্রায় ৩৮ হাজার শিল্পবস্তু প্রদর্শন করা হয়। ২০১৭ সালের হিসাব অনুযায়ী লুভ্‌র জাদুঘর বিশ্বের সবচেয়ে বেশী পরিদর্শিত শিল্পকলা জাদুঘর; এ বছর এখানে ৮ কোটি ১০ লক্ষ দর্শনার্থী ঘুরতে আসেন।
লুভ্‌র জাদুঘরটি লুভ্‌র প্রাসাদে অবস্থিত। ফ্রান্সের রাজা ২য় ফিলিপ প্রাসাদটিকে আদিতে ১২শ থেকে ১৩শ শতকে একটি দুর্গ হিসেবে নির্মাণ করেছিলেন। জাদুঘরের ভূনিম্নস্থ তলাতে এখনও এই দুর্গের অবশেষ দেখতে পাওয়া যায়। সময়ের সাথে সাথে প্যারিস নগরীর আয়তন বৃদ্ধি পেলে দুর্গটির প্রতিরক্ষামূলক সুবিধাটির দরকার ফুরিয়ে যায়। ১৫৪৬ সালে ফরাসি রাজা ১ম ফ্রঁসোয়া এটিকে ফরাসি রাজাদের মূল বাসভবনে রূপান্তরিত করেন। এর পরে বহুবার ভবনটির সম্প্রসারণ সাধন করা হয় যা ভবনটিকে এর বর্তমান রূপ দান করেছে। ১৬৮২ সালে ফ্রান্সের রাজা ১৬শ লুই তাঁর বাসভবন হিসেবে ভের্সাইয়ের প্রাসাদটিকে নির্বাচন করেন ও লুভ্র প্রাসাদ ত্যাগ করেন। এটিকে তখন রাজার রাজকীয় সংগ্রহশালার একটি প্রদর্শনীকেন্দ্র হিসেবে ব্যবহার করা হত। এর মধ্যে প্রাচীন রোমান ও গ্রিক স্থাপত্যের একটি সংগ্রহ ছিল অন্যতম। ১৬৯২ সাল থেকে আরও প্রায় ১০০ বছর পর্যন্ত ফরাসি খোদাই লিপি ও শিল্প সমালোচনা আকাদেমি এবং ফরাসি চিত্রশিল্প ও ভাস্কর্য আকাদেমি এই ভবনটিকে তাদের কার্যালয় হিসেবে ব্যবহার করেন। ফরাসি বিপ্লবের সময় ফ্রান্সের জাতীয় সংসদে সিদ্ধান্ত নেওয়া হয় যে ফরাসি জাতির কাছে থাকা সর্বোৎকৃষ্ট শিল্পকর্মগুলি প্রদর্শনে লুভ্‌র-কে ব্যবহার করা হবে।
১৭৯৩ সালের ১০ই আগস্ট ৫৩৭টি চিত্রকর্মের একটি প্রদর্শনীর মাধ্যমে লুভ্‌র জাদুঘরটি উদ্বোধন করা হয়। এগুলি মূলত রাজা ও গির্জাসমূহের সংগ্রহ থেকে নেওয়া হয়েছিল। এরপর সম্রাট নাপোলেওঁ-র (নেপোলিয়ন) শাসনামলে যুদ্ধের সময় ফরাসি সেনাবাহিনী কর্তৃক বাজেয়াপ্ত শিল্পকর্ম দিয়ে জাদুঘরের সংগ্রহ আরও সমৃদ্ধশালী হয়, কিন্তু তাঁর মৃত্যুর পর সেগুলির বেশির ভাগই আবার মূল মালিকের কাছে ফেরত দেওয়া হয়। এরপর রাজা ১৮শ লুই ও ১০ম শার্লের সময়ে এবং ২য় ফরাসি সাম্রাজ্যের পর্বে জাদুঘরটির সংগ্রহে প্রায় ২০ হাজার শিল্পকর্ম যোগ করা হয়। এরপর থেকে ধারাবাহিকভাবে অনুদান ও অধিকৃতির মাধ্যমে জাদুঘরের সংগ্রহের আয়তন ক্রমাগত বৃদ্ধি পাচ্ছে।
বর্তমানে লুভ্‌র জাদুঘরের সংগ্রহটি ৮টি বিভাগে বিভক্ত করা হয়েছে। এগুলি হল প্রাচীন মিশরীয় শিল্পবস্তুসমূহ, নিকট প্রাচ্যের শিল্পবস্তুসমূহ, গ্রিক শিল্পকলা, এত্রুস্কান শিল্পকলা, রোমান শিল্পবস্তুসমূহ, ইসলামী শিল্পকলা, ভাস্কর্য, আলঙ্কারিক শিল্পকলা, চিত্রকর্মসমূহ, ছাপশিল্প ও অংকন।
মুজে দর্সে
মুজে দর্সে () ফ্রান্সের প্যারিস শহরে অবস্থিত একটি জাদুঘর। এটি সেন নদীর তীরে মুজে দর্সে স্টেশনের কাছে অবস্থিত। এখানে মূলত ১৮৪৮ হতে ১৯১৪ পর্যন্ত সময়কালের ফরাসি শিল্পকর্ম স্থান পেয়েছে। এর মধ্যে রয়েছে চিত্রকর্ম, ভাষ্কর্য, আসবাবপত্র, এবং আলোকচিত্র। ১৯৮৬ সাল পর্যন্ত এগুলির অধিকাংশই গালেরি নাসিওনাল দ্য জো দ্য পোম-এ সংরক্ষিত ছিল।
পালে গার্নিয়ে
পালে গার্নিয়ে () প্যারিসের একটি গীতিনাট্যশালা। এটি স্থাপত্যকলার একটি অপূর্ব নিদর্শন। এতে সর্বমোট আসনসংখ্যা ১৯৭৯টি। সম্পূর্ণ ভবনটি ১১,০০০ বর্গমিটার এলাকাজুড়ে অবস্থিত।
১৮২১ সালে অপেরা দে পারী রু লে পালেতের সালে লে পালেতে নামক ভবনের সাময়িক সময়ের জন্য স্থানান্তরিত হয়। সে সময় থেকে একটি স্থায়ী ভবনের প্রয়োজনীয়তা দেখা দেয়। ১৮৪৬ সালে চার্লস রোহল্ট দে ফ্লেউরিকে অপেরাটির স্থপতি হিসেবে নিয়োগ দেওয়া হয়। তিনি উপযুক্ত স্থান ও নকশা বিষয়ক বিভিন্ন পরীক্ষা-নিরীক্ষা চালান। ১৮৪৭ সালে সীনের তদারককারী ক্লদ-ফিলিবার্ট দে রাম্বুতে রুয়ে দে রিভলির বর্ধিতাংশ হিসেবে প্লেস দু পালে-রয়ালের পূর্ব দিকের একটি স্থান নির্বাচন করেন। ১৮৪৮ সালে বিপ্লবের পর রাম্বুতে বহিস্কৃত হন এবং ননু অপেরা হাউজ নির্মাণের আগ্রহ কমতে থাকে। স্থানটি পরে গ্রান্দ হোটেল দু ল্যুভরের জন্য ব্যবহৃত হয়।
১৮৬০ সালের ২৯ সেপ্টেম্বর এক ইম্পেরিয়াল ডিক্রির মাধ্যমে বর্তমান স্থানটি অপেরার নামে কেনা হয়; যার আয়তন ১২,০০০ বর্গ মিটার (১.২ হেক্টর)।
১৮৬০ সালের ৩০ ডিসেম্বর সম্রাট তৃতীয় নেপোলিয়ন নতুন অপেরা হাউজের স্থাপত্য নকশা প্রতিযোগিতার ঘোষণা দেন।
স্থানটিতে ২৭ আগস্ট থেকে ৩১ ডিসেম্বর ১৮৬১ খনন কাজ চলে। ১৮৬২ সালের ১৩ জানুয়ারি ভবনটির ভিত্তিপ্রস্তর স্থাপিত হয়। প্রথমে সামনের দিকে এবং পরে পালাক্রমে পিছনের দিক পর্যন্ত কংক্রিটের ভিত্তি স্থাপিত হয়।
১৮৭৪ সালে নতুন অপেরা হাউজটি নির্মাণ করতে মোট ব্যয় হয় ৭.৫ মিলিয়ন ফ্রাংক। থিয়েটারটি ৫ জানুয়ারি, ১৮৭৫ সর্বসাধারণের জন্য খোলা হয়। উদ্বোধনী অনুষ্ঠানে অংশগ্রহণ করেন লন্ডনের মেয়র মার্ভেল ম্যাকমেহন এবং স্পেনের রাজা সপ্তম আলফানসো।
ভবন পরবর্তী বেশ কিছু ভবন নির্মাণকে প্রভাবিত করে।
পোল্যান্ডের কয়েকটি ভবন পালে গার্নিয়ের নকশা অনুযায়ী করা হয়। এর মধ্যে ১৮৯৩ সালে নির্মিত ক্রাকৌয়ের জুলিয়াস্‌জ স্লোয়াকি থিয়েটার এবং ১৯০০ থেকে ১৯০১ সালের মধ্যে নির্মিত ওয়ারশর ওয়ারশ ফিলহারমনি এডিফাইস উল্লেখযোগ্য।
ইউক্রেনের কিয়েভ শহরে ১৯০১ সালে নির্মিত ইউক্রেনের জাতীয় অপেরা হাউজ এবং ১৮৯৭ থেকে ১৯০০ সালের মধ্যে নির্মিত এলভিভের এলভিভ থিয়েটার অফ অপেরা অ্যান্ড ব্যালেট-এ এই ভবনের প্রভাব লক্ষণীয়।
ওয়াশিংটন ডিসির লিবার্টি অফ কংগ্রেস-এর থমাস জেফারসন বিল্ডিং পালে গার্নিয়ের মডেল অনুসারে নির্মিত হয়, বিশেষ করে সম্মুখভাগ ও গ্রেট হল অংশ।
১৯০৯ সালে রিও ডি জেনেরিওর থিয়েট্রো মিউনিসিপাল পালে গার্নিয়ের মডেল অনুসারে নির্মিত হয়, বিশেষ করে গ্রেট হল ও সিঁড়ি।
ব্রাজিলের মানাউসে ১৮৮৪ থেকে ১৮৯৬ সালের মধ্যে নির্মিত অ্যামাজন থিয়েটার একই রকম দেখতে, তবে একটু সহজ নকশায় নির্মিত।
ভিয়েতনামের হ্যানয় অপেরা হাউজকে ফরাসি উপনিবেশিক স্থাপত্য বলা হলেও এতে পালে গার্নিয়ের কিছু রেপ্লিকা দেখা যায়। হো চি মিন সিটির সাইগন অপেরা হাউজ এর ছোট প্রতিরূপ।
সিমতিয়ের দু পের লাশেজ
সিমতিয়ের দু পের লাশেজ ( "পিতা লাশেজের গোরস্থান") ফ্রান্সের অন্যতম বৃহত্তম সমাধিস্থল। এটি প্যারিসে অবস্থিত। ১১৮ একর জুড়ে এর অবস্থান। সম্রাট নেপোলিয়ন ১৮০৪ সালে এটি স্থাপন করেন।
পরশপাথর (চলচ্চিত্র)
পরশ পাথর ("The Philosopher's Stone", ১৯৫৮) অপু ট্রিলজির পরে সত্যজিৎ রায়ের প্রথম পরিচালিত চলচ্চিত্র। এ চলচ্চিত্রটি তার প্রথম হাসির, যাদু ও পরাবাস্তব ছবি। চলচ্চিত্রটি রাজশেখর বসুর (পরশুরাম) ছোট গল্প "পরশ পাথর" অবলম্বনে তৈরি।
পরেশ দত্ত (তুলসী চক্রবর্তী) একজন সাধারণ নিম্ন মধ্যবিত্ত কেরানী। তিনি বৃষ্টির দিনে খেলা থেকে ফেরার পথে কার্জন পার্কে কুড়িয়ে পান একটি গোলাকৃতি পাথর। সেটি তার পাড়ার ভাইপো পল্টুকে খেলার জন্যে দিলে হঠাৎ জানা যায় লোহা ওই পাথরে স্পর্শ করলেই তা সোনা হয়ে যাচ্ছে। পরেশবাবু 'পরশ পাথর' পাওয়ার আনন্দে বিহ্বল হয়ে পড়েন। তিনি প্রচুর লোহা কিনে তা সোনা করতে থাকেন। রাজনীতি এবং ব্যবসা জগতের একজন কেউকেটা হয়ে যান। সেক্রেটারি রাখেন প্রিয়তোষ হেনরী বিশ্বাস (কালী বন্দ্যোপাধ্যায়) নামে একটি খৃষ্টান তরুনকে। বিভিন্ন সভা-সমিতি, পার্টি এবং অনুষ্ঠানে তার ডাক পড়তে থাকে। একদিন ফাঁস হয়ে যায় পরেশবাবু এত সম্পত্তি কিভাবে করেছেন। দেশে তোলপাড় শুরু হয়, সোনার দাম পড়ে যাওয়ার আশংকায় লোকে জমানো সোনা বেচতে থাকে। প্রিততোষকে পাথরটি ও অন্যান্য সম্পত্তি দান করে পরেশবাবু স্ত্রীর সাথে তীর্থ দর্শনে বেরিয়ে পড়েন কিন্তু পুলিশ তাদের আটকায় ও থানায় ধরে নিয়ে যায়। ইতিমধ্যে প্রিয়তোষ প্রেমে ব্যর্থ হয়ে পাথরটি খেয়ে আত্মহত্যার চেষ্টা করে। হাসপাতালে এক্স-রে করে দেখা যায় প্রিয়তোষ পাথড়টা ক্রমশ হজম করে ফেলছে। ডাক্তার (মনি শ্রীমানি) জানান এই অবস্থায় অপারেশন সম্ভব নয়। পুলিশ কোনোভাবেই সেটা উদ্ধার করতে পারেনা। পাথরটি সম্পুর্ন হজম হয়ে গেলে এযাবৎ যত লোহা সোনায় রূপান্তরিত হয়েছিল সব পূর্বাবস্থায় চলে আসে। মুক্তি পেয়ে পরেশবাবু স্ত্রী, সেক্রেটারি ও চাকর (জহর রায়) কে নিয়ে গড়ের মাঠে জুড়িগাড়ি চড়ে বেরিয়ে পড়েন। তার পরিশ্রমী ও বাস্তব জীবন আবার নতুন করে অনুভূত হয়।
রবীন্দ্রনাথ ঠাকুর (তথ্যচিত্র)
রবীন্দ্রনাথ ঠাকুর বিশিষ্ট বাঙালি সাহিত্যিক রবীন্দ্রনাথ ঠাকুরের জীবন ও কর্মের উপর নির্মিত একটি তথ্যচিত্র। ১৯৬১ সালে রবীন্দ্র জন্মশতবার্ষিকী উপলক্ষে বিশিষ্ট চলচ্চিত্রকার সত্যজিৎ রায় এই তথ্যচিত্রটি নির্মাণ করেন। সত্যজিৎই এই ছবিতে ভাষ্যপাঠ করেছিলেন। সত্যজিৎ রায়ের অফিসিয়াল ওয়েবসাইট অনুযায়ীঃ
কাঞ্চনজঙ্ঘা (চলচ্চিত্র)
কাঞ্চনজঙ্ঘা সত্যজিৎ রায় পরিচালিত এক সিনেমা।
চলচ্চিত্রটি কাঞ্চনজঙ্ঘা পর্বতটির কাছাকাছি অবস্থিত জনপ্রিয় পর্যটন কেন্দ্র, দার্জিলিঙে স্বপরিবারে ছুটি কাটাতে যাওয়া একটি উচ্চ শ্রেণীর বাঙালি পরিবার সম্পর্কে।
অভিযান (চলচ্চিত্র)
অভিযান সত্যজিৎ রায় পরিচালিত চলচ্চিত্র যা ১৯৬২ সালে মুক্তি পায়। তারাশঙ্কর বন্দ্যোপাধ্যায় রচিত একই নামের জনপ্রিয় উপন্যাস অবলম্বনে এর চিত্রনাট্য রচিত হয়েছে। এর আগেও সত্যজিৎ তারাশঙ্করের একটি গল্প থেকে সিনেমা বানিয়েছিলেন যার নাম ছিল জলসাঘর। তারাশঙ্করের রচনা থেকে করা এই দুটি সিনেমাতেই মানুষের অহংবোধের বিষয়টি ফুটে উঠেছে। জলসাঘরে বিশ্বম্ভরের জমিদারী অহংবোধ আর অভিযানে নরসিংহের আভিজাত্যের অহংবোধ সুস্পষ্টভাবে রূপায়িত হয়েছে। তবে অহংবোধ ছাপিয়ে দুটি সিনেমাতেই মানবতা বড় হয়ে উঠেছে। সত্যজিতের শৈল্পিক পরিচালনা দুটিকেই ধ্রুপদী চলচ্চিত্রের মর্যাদায় ভূষিত করেছে।
কাপুরুষ
'কাপুরুষ' ১৯৬৫ সালে মুক্তি প্রাপ্ত সত্যজিৎ রায় পরিচালিত চলচ্চিত্র। ছবিটির মূল নাম 'কাপুরুষ মহাপুরুষ'। দুটি আলাদা স্বাদের গল্পকে একসাথে নিয়ে সিনেমাটি নির্মিত। প্রথম গল্পটির নাম কাপুরুষ। যার মুল কাহিনী সাহিত্যিক প্রেমেন্দ্র মিত্রের 'জনৈক কাপুরুষের কাহিনী গল্প থেকে নেওয়া।
চিড়িয়াখানা (চলচ্চিত্র)
চিড়িয়াখানা সত্যজিৎ রায় পরিচালিত ১৯৬৭ খ্রিষ্টাব্দের একটি বাংলা চলচ্চিত্র। শরদিন্দু বন্দ্যোপাধ্যায়ের জনপ্রিয় গোয়েন্দা চরিত্র ব্যোমকেশ বক্সী অবলম্বনে এই চলচ্চিত্র নির্মাণ করা হয়েছে। সিনেমায় ব্যোমকেশ বক্সীর চরিত্রে অভিনয় করেছেন মহানায়ক উত্তম কুমার। শরদিন্দু বন্দ্যোপাধ্যায়ের একই নামের উপন্যাস থেকেই এর কাহিনী নেয়া হয়।
গুপী গাইন বাঘা বাইন
গুপী গাইন বাঘা বাইন বিশ্ববিশ্রুত চলচ্চিত্রকার সত্যজিৎ রায় কর্তৃক ছোটদের জন্য নির্মিত একটি চলচ্চিত্র। প্রখ্যাত শিশুসাহিত্যিক উপেন্দ্রকিশোর রায়চৌধুরী রচিত একই নামের একটি রূপকথা অবলম্বনে এই চলচ্চিত্রটি নির্মিত হয়েছে। সত্যজিৎ-পত্নী বিজয়া রায়ের স্মৃতিচারণা ‘আমাদের কথা’ থেকে জানা যায়, শিশুপুত্র সন্দীপ রায়ের অনুরোধে তিনি এই ছবিটি নির্মাণ করেন। প্রসঙ্গত উল্লেখ্য, গল্পকার উপেন্দ্রকিশোর ছিলেন সত্যজিতেরই পিতামহ। পরিচালকের বহু অন্যান্য ছবির মতো এখানেও তিনি স্বয়ং চিত্রনাট্য রচনা ও সঙ্গীত পরিচালনা করেছেন। শুধু তাই নয়, এই ছবির সবকটি গান রচনা ও সুরারোপ তাঁরই করা।
এই ছবি নির্মাণে ১১ বছর সত্যজিৎ এর সিকোয়েল হীরক রাজার দেশে ও ৯০-এর দশকের গোড়ায় সন্দীপ তৃতীয় পর্ব গুপী বাঘা ফিরে এলো করেন। সম্প্রতি সন্দীপ এর একটি চতুর্থ পর্ব করতে চান বলে সংবাদমাধ্যমে ইচ্ছাপ্রকাশ করেছেন।
গল্পের দুই নায়ক গুপী ও বাঘা সঙ্গীতের অনুরক্ত, অথচ সাংগীতিক প্রতিভাহীন। এই কারণে গুপীর গ্রাম আমলকী ও বাঘার গ্রাম হরতুকী থেকে তারা বিতাড়িত হয়। পথে এক বনে দুজনের সাক্ষাৎ হয় ও সেখানে ভূতের রাজা তাদের তিনটি বর দেন। প্রথম বরে তারা যখন ইচ্ছে মনোমতো খাবার পেতে সমর্থ হয়; দ্বিতীয় বরে দু-জোড়া জুতো ও দু-জনের হাতে হাতে তালি দিয়ে দেশবিদেশ ঘোরার ক্ষমতা পায় ও তৃতীয় বরে তাদের সঙ্গীত প্রতিভা উন্নতি করে ও লোককে গান শুনিয়ে অবশ করে দেওয়ার ক্ষমতা পায় তারা।
এরপর দু-জনে শুন্ডী রাজ্যের রাজাকে গান শুনিয়ে তাঁর সভাগায়ক হয়ে সেখানেই থেকে যায়। শুন্ডীর প্রতিবেশী হাল্লা শুন্ডীর বিরুদ্ধে যুদ্ধ ঘোষণা করলে, তারা গুপ্তচরের বেশে হাল্লায় যায় ও হাল্লার রাজা ও মন্ত্রীদের সততা ও সঙ্গীত প্রতিভা দিয়ে পরাস্ত করে যুদ্ধ থামিয়ে দেয়।
এরপর শুন্ডীর রাজকন্যা মণিমালার সঙ্গে গুপীর ও হাল্লার রাজকন্যা মুক্তামালার সঙ্গে বাঘার বিয়ে হয়।মূলত ছোটদের জন্য নির্মিত হলেও গুপী গাইন বাঘা বাইন সব বয়সের দর্শকদেরই উপভোগ্য। ছবির মূল আকর্ষণ সত্যজিৎ রচিত গানগুলি, সাড়ে ৬ মিনিটের ভূতের নৃত্যের একটি দৃশ্য ও ভারতীয় স্টাইলে নির্মিত বিশেষ কয়েকটি স্পেশাল এফেক্ট। মুক্তির ছয় মাসের মধ্যে ছবিটি সারা বাংলায় শুধু জনপ্রিয়তাই অর্জন করে না, বাংলার জনপ্রিয় সংস্কৃতির একটি স্থায়ী আইকনে পরিণত হয়।
"গুপী গাইন বাঘা বাইন" হিন্দি ভাষায় অ্যানিমেশনের মাধ্যমে রিমেক করা হয়। 'গুপি গাইয়াইয়া বাঘা বাজাইয়া' নামের এই চলচ্চিত্রটি পরিচালনা করেন শিল্পা রানাড়ে।
সত্যজিৎ রায় 'গুপী গাইন বাঘা বাইন' মুক্তি পাওয়ার ১১ বছর পর 'হীরক রাজার দেশে' নামে একটি সিক্যুয়াল তৈরী করেন।
সত্যজিৎ রায়ের ছেলে সন্দীপ রায় 'গুপী গাইন বাঘা বাইন'-এর আরেক সিক্যুয়াল গুপি বাঘা ফিরে এলো তৈরী করেন। 'হীরক রাজার দেশে' মুক্তি পাওয়ার ১২ বছর পর তিনি এই চলচ্চিত্রটি তৈরী করেন।
প্রতিদ্বন্দ্বী
প্রতিদ্বন্দ্বী ১৯৭০ সালে মুক্তিপ্রাপ্ত সত্যজিৎ রায় পরিচালিত চলচ্চিত্র। সুনীল গঙ্গোপাধ্যায় রচিত উপন্যাস অবলম্বনে তৈরি এই চলচ্চিত্রে মূখ্য ভুমিকায় অভিনয় করেছেন ধৃতিমান চট্রোপ্যাধায়।
মহানগর (চলচ্চিত্র)
মহানগর সত্যজিৎ রায় পরিচালিত একটি চলচ্চিত্র। ১৯৬৩ সালে ছবিটি মুক্তি পায়। "মহানগর" নরেন্দ্রনাথ মিত্রের একটি ছোটোগল্প অবলম্বনে রচিত। গল্পের কেন্দ্রীয় চরিত্র এক গৃহবধূ। তিনি তাঁর রক্ষণশীল পরিবারের গণ্ডীর বাইরে বেরিয়ে এসে সেলসপারসনের চাকরি গ্রহণ করেছিলেন। জয়া ভাদুড়ি (বর্তমানে জয়া বচ্চন) প্রথম এই ছবিতে অভিনয়ের মাধ্যমে চলচ্চিত্র জগতে আসেন।
"মহানগর" ছবির পটভূমি ১৯৫০-এর দশকের কলকাতা। রক্ষণশীল মধ্যবিত্ত পরিবারের গৃহবধূ আরতি মজুমদার (মাধবী মুখোপাধ্যায়) যখন দেখেন সংসার নির্বাহে তাঁর স্বামীর আয় যথেষ্ট নয়, তখন তিনি বাড়ির সকলের অমতেই একটি চাকরি গ্রহণ করেন। ধীরে ধীরে আরতি তাঁর নবলব্ধ আর্থিক ও মানসিক স্বাধীনতাটি পুরোদমে উপভোগ করতে শুরু করেন। এদিকে আরতির স্বামী চাকরি হারান। ফলে আরতিই বাড়ির একমাত্র উপার্জনক্ষম ব্যক্তি হয়ে ওঠেন। আরতি এডিথ নামে এক ইংরেজিভাষী অ্যাংলো-ইন্ডিয়ান সহকর্মীর সঙ্গে বন্ধুত্ব করেন। শেষে মিথ্যা সন্দেহের বশে সেই মহিলাটিকে চাকরিচ্যূত করা হলে, আরতি প্রতিবাদে তাঁর একমাত্র অবলম্বন চাকরি থেকে ইস্তফা দেন।১৯৬৪ সালে এই ছবির জন্য সত্যজিৎ রায় চতুর্দশ বার্লিন আন্তর্জাতিক চলচ্চিত্র উৎসবে "সিলভার বিয়ার ফর বেস্ট ডিরেক্টর" পুরস্কার পেয়েছিলেন।
অশনি সংকেত
অশনি সংকেত ১৯৭৩ সালে মুক্তিপ্রাপ্ত ভারতীয় বাংলা চলচ্চিত্র। বিভূতিভূষণ বন্দ্যোপাধ্যায়ের একই নামের একটি অসমাপ্ত উপন্যাস অবলম্বনে চলচ্চিত্রটির চিত্রনাট্য রচনা এবং পরিচালনা করেছেন সত্যজিৎ রায়। তেতাল্লিিশের মন্বন্তর এবং তার পরিপ্রেক্ষিতে গ্রামীণ বাংলার আর্থ-সামাজিক পটপরিবর্তন ছিলো এই ছবির মূল বিষয়। চলচ্চত্রিে অভিনয়ে ছিলেন, সৌমিত্র চট্টোপাধ্যায়, ববিতা, সন্ধ্যা রায়, চিত্রা বন্দ্যোপাধ্যায়, পরিতোষ বন্দ্যোপাধ্যায় প্রমুখ।
অশনি সংকেত ছবিটির পটভূমি ১৯৪৩-৪৪ সালের দুর্ভিক্ষপীড়িত বৃহত্তর বাংলা। দ্বিতীয় বিশ্বযুদ্ধের সময় ব্রিটিশ সরকার সেনাবাহিনীর জন্য অতিরিক্ত খাদ্য সংগ্রহ করলে বাংলার গ্রামীণ অঞ্চলে তীব্র খাদ্যাভাব দেখা দেয়। ফলে ৫০ লাখ মানুষ মৃত্যুমুখে পতিত হন। এই দুর্ভিক্ষ কিভাবে সমাজের বিভিন্ন স্তরের মানুষের জীবনকে প্রভাবিত করেছিল তা-ই এই ছবির মূল উপজীব্য।
গঙ্গাচরণ নামে এক শিক্ষিত ব্রাহ্মণ সস্ত্রীক নতুন গাঁয়ে এসে বসতি স্থাপন করে। নতুন গাঁ ব্রাহ্মণবিহীন, সেই সুযোগে ধূর্ত গঙ্গাচরণ সেখানকার প্রধান পুরোহিত হয়ে টোল খোলার পরিকল্পনা করতে থাকেন। সরল গ্রামবাসীরাও নিজেদের মধ্যে একজন ব্রাহ্মণকে পেয়ে খুশি হয়ে ওঠে। তাঁর স্ত্রী অনঙ্গ নিজের মধুর ও স্নেহশীলা স্বভাবের জন্য অচিরেই গ্রাম্যবধূদের ভালবাসা অর্জন করে।
এই সময় দুর্ভিক্ষ লাগলে গ্রামে খাদ্যের আকাল দেখা যায়। চতুর গঙ্গাচরণ নিজের জন্য কিছু চাল সংগ্রহ করে নেয়। কিন্তু তাতেও শেষরক্ষা হয় না। অনঙ্গ যখন কায়িক শ্রমের মাধ্যমে কিছু উপার্জনের কথা চিন্তা করতে শুরু করে, তখন অনিচ্ছা সত্ত্বেও গঙ্গাচরণকে সম্মতি দিতে হয়। অনঙ্গ অন্যান্য গ্রাম্যবধূদের সঙ্গে কাজ করতে যায়।
এই সময় যদু নামে এক পোড়ামুখ গ্রাম্যযুবক গ্রামের বউ ছুটকিকে ফুঁসলিয়ে নিয়ে যেতে চাইলে ছুটকি তাকে প্রত্যাখ্যান করে। অনঙ্গ তার সোনার বালার বদলে গঙ্গাচরণকে কিছু চাল নিয়ে আসতে বলে। গঙ্গাচরণ চলে গেলে, ছুটকি ও অন্য একটি মেয়ের সঙ্গে অনঙ্গ আলু তুলতে যায় ঝোপে। কিন্তু কায়িক শ্রম অনঙ্গের ধাতে নেই। সে একটি ফুল দেখে আলু ফেলে সেই দিকে ছুটে যায়। এই সময় একটি লোক ছুটকিতে তুলে নিয়ে যেতে চাইলে, আলু তোলার হাতা দিয়ে আঘাত করে ছুটকি তাকে খুন করে।
পরে ছুটকি পেটের জ্বালায় সেই পোড়ামুখ লোকটির সঙ্গে পালিয়ে যায়। এই সময় একটি তথাকথিত নিচু জাতের মহিলা মারা গেলে, গঙ্গাচরণ মানবিকতার খাতিরে তাঁর ব্রাহ্মণ্য সংস্কার ত্যাগ করে সেই মহিলার সৎকার করে।
ছবির শেষে অন্তঃসত্ত্বা অনঙ্গকে নিয়ে গঙ্গাচরণ ও অন্যান্য গ্রামবাসীরা গ্রামত্যাগ করে। শেষে ১৯৪৩ সালের মনুষ্যসৃষ্ট সেই দুর্ভিক্ষে মৃত্যুর খতিয়ান দেখিয়ে ছবি সমাপ্ত হয়।
হীরক রাজার দেশে
হীরক রাজার দেশে বিখ্যাত ভারতীয় বাঙালি চলচ্চিত্রকার সত্যজিৎ রায় পরিচালিত একটি জনপ্রিয় চলচ্চিত্র। রুপকের আশ্রয় নিয়ে চলচ্চিত্রটিতে কিছু ধ্রুব সত্য ফুটিয়ে তোলা হয়েছে। এটি গুপী গাইন বাঘা বাইন সিরিজের একটি চলচ্চিত্র। এর একটি বিশেষ দিক হচ্ছে মূল শিল্পীদের সকল সংলাপ ছড়ার আকারে করা হয়েছে। তবে কেবল একটি চরিত্র ছড়ার ভাষায় কথা বলেননি। তিনি হলেন "শিক্ষক"। এ দ্বারা বোঝানো হয়েছে একমাত্র শিক্ষক মুক্ত চিন্তার অধিকারী, বাদবাকি সবার চিন্তাই নির্দিষ্ট পরিসরে আবদ্ধ।
পিকু (চলচ্চিত্র)
পিকু সত্যজিৎ রায় পরিচালিত একটি স্বল্পদৈর্ঘ্য চলচ্চিত্র। এটি সত্যজিৎ রায়েরই লেখা "পিকুর ডায়েরী" গল্প অবলম্বনে নির্মাণ করা হয়েছে। ১৯৮০ সালে নির্মিত ২৬ মিনিট দৈর্ঘ্যের এই ছবিতে নাম ভূমিকায় অভিনয় করেছেন অর্জুন গুহঠাকুরতা। ছবিতে ছয় বছর বয়সী পিকুর তার মায়ের বিবাহ বর্হিভূত সম্পর্কের আড়ালে তার জীবনের একটি দিন চিত্রায়িত হয়েছে।
ঘরে বাইরে (চলচ্চিত্র)
ঘরে বাইরে বাঙালি চিত্রপরিচালক সত্যজিৎ রায় পরিচালিত একটি চলচ্চিত্র। রবীন্দ্রনাথ ঠাকুর রচিত একই নামের একটি উপন্যাস অবলম্বনে নির্মিত এই ছবিটি মুক্তি পায় ১৯৮৪ সালে। এই ছবিতে অভিনয় করেন সৌমিত্র চট্টোপাধ্যায়, ভিক্টর বন্দ্যোপাধ্যায়, জেনিফার কাপুর ও স্বাতীলেখা সেনগুপ্ত। সত্যজিৎ রায় ১৯৪০-এর দশকে তাঁর প্রথম ছবি "পথের পাঁচালী" নির্মাণেরও আগে এই ছবির চিত্রনাট্য রচনা করেছিলেন। এই ছবির বিষয়বস্তু নারীমুক্তি, যা সত্যজিতের বহু ছবিতে বহু ভাবে উঠে এসেছে। নারীর মুক্তিকামনার তার ভালবাসার পাত্রকে কিভাবে স্পর্শ করে, তা এই ছবিতে বিশেষভাবে পরিস্ফুট। ছবিটি ১৯৮৪ কান চলচ্চিত্র উৎসবে পাম ডি'অর-এর জন্য প্রতিযোগিতামূলক বিভাগে দেখানো হয়।
সুকুমার রায় (চলচ্চিত্র)
সুকুমার রায় বিশ্ববিশ্রুত ভারতীয় বাঙালি চলচ্চিত্রকার সত্যজিৎ রায় পরিচালিত তার পিতা সুকুমার রায় কে নিয়ে একটি তথ্যচিত্র। 
পান নি
আগন্তুক
আগন্তুক সত্যজিৎ রায় পরিচালিত একটি নাট্য চলচ্চিত্র যা ১৯৯১ সালে মুক্তি পায়। এটি সত্যজিতের শেষ চলচ্চিত্র। তারই লেখা ছোটগল্প "অতিথি" অবলম্বনে এটি তৈরি করেছেন।
কলকাতায় বসবাসরত একটি উচ্চ মধ্যবিত্ত পরিবার, বাবা সুধীন্দ্র বোস, মা অনীলা এবং একটি ছোট ছেলে। হঠাৎ একদিন অনীলার কাছে একটি চিঠি আসে, ৩৫ বছর আগে নিরুদ্দেশ হয়ে যাওয়া তার ছোট মামার কাছ থেকে। ৩৫ বছর পর তিনি ফিরে আসছেন, কিছুদিন কলকাতায় তাদের বাড়িতে থাকতে চান। ১৯৫৫ সালে মামা যখন দেশ ছাড়েন তখন অনীলার বয়স মাত্র ২ বছর, তাই এ নিয়ে তার কোন স্মৃতিই নেই। তাছাড়া বর্তমানে এই ছোট মামার রক্তের সম্পর্কের আত্মীয় বলতে একমাত্র সেই। সুতরাং তার পরিচয় নিয়ে নিশ্চিত হওয়ার কোনই উপায় নেই। স্বামী প্রচণ্ড সন্দেহপ্রবণ হয়ে ওঠে যা কিছুটা ভর করে স্ত্রীর উপরও। আর ছোট ছেলেটি শুরু থেকে সম্ভাব্য জাল দাদুর আগমনে রোমাঞ্চ অনুভব করতে থাকে। আগন্তুক মামা মনোমোহন মিত্র কলকাতায় পৌছানোর পরই কাহিনী শুরু হয়।
ভাভা
ভাভা পুরো নাম এদভালদো জিদিও নেতো (নভেম্বর ১২, ১৯৩৪ - জানুয়ারি ১৯, ২০০২) একজন ব্রাজিলীয় ফুটবলার। তিনি ব্রাজিল, স্পেন ও মেক্সিকোর বিভিন্ন ক্লাবে এবং ব্রাজিলের জাতীয় দলের হয়ে খেলেছেন।
ব্রাজিলের পক্ষে ভাভা ২টি বিশ্বকাপে (১৯৫৮ ও ১৯৬২) অংশ নিয়েছেন, যার দুটিতেই ব্রাজিল চ্যাম্পিয়ন হয়। ভাভা এই দুই বিশ্বকাপে যথাক্রমে ৫টি ও ৪টি গোল করেন। দুটি বিশ্বকাপের ফাইনাল ম্যাচেই তিনি গোল করেন। এই কৃতিত্ব আছে আর কেবল তিনজন ফুটবলারেরঃ পেলে, পল ব্রাইটনার এবং জিনেদিন জিদান।
মারিও জাগালো
মারিও জাগালো (জন্ম আগস্ট ৯, ১৯৩১) একজন প্রখ্যাত ব্রাজিলীয় ফুটবল খেলোয়াড় ও কোচ।
খেলোয়াড় হিসেবে তিনি ২টি বিশ্বকাপ জিতেছেন (১৯৫৮ ও ১৯৬২), আর কোচ হিসেবে জিতেছেন ১৯৭০ সালে। এছাড়া তিনি ১৯৯৪ সালে বিশ্বকাপ জয়ী ব্রাজিল দলের সহকারী কোচ ছিলেন। ১৯৭৪ সালে চতুর্থ হওয়া এবং ১৯৯৮ সালে দ্বিতীয় হওয়া ব্রাজিল দল দুটিরও কোচ ছিলেন জাগালো।
ওয়ার্স্ট কেইস পারফরম্যান্স
যে বিশেষ ডাটার জন্য কোন বিশেষ অ্যালগরিদম এর পারফরম্যান্স সবচেয়ে খারাপ হয় সেই ডাটাকে বলা হয় ওয়ার্স্ট কেইস ডাটা আর ওই ডাটার জন্য অ্যালগরিদমটির পারফরম্যান্স হচ্ছে ওয়ার্স্ট কেইস পারফরম্যান্স। কম্পিউটার প্রোগ্রামিং এ কোনো অ্যালগরিদমে ওয়ার্স্ট কেইস পারফরম্যান্স নির্ণয় করা খুব গুরুত্বপূর্ণ কারণ এটি দ্বারা অ্যালগোরিদমটি যেকোনো ডাটার জন্য নির্দিষ্ট সময়ের মধ্য কাজ করবে কিনা বোঝা সম্ভব হয়।
ফেলুদার গোয়েন্দাগিরি
ফেলুদার গোয়েন্দাগিরি, সত্যজিৎ রায় রচিত গোয়েন্দা কাহিনী ফেলুদা সিরিজের প্রথম গল্প, যা লেখকের "এক ডজন গপ্প" গ্রন্থে স্থান পেয়েছে।
এতে প্রথম ফেলু মিত্তিরের পরিচয় দেওয়া হয়। এতে ফেলুদা একটি চিঠিতে হুমকির রহস্য সমাধান করে।
বাদশাহী আংটি (উপন্যাস)
বাদশাহী আংটি সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। ১৯৬৯ সালে এটি প্রকাশিত হয়েছিল। উপন্যাসটির উপর চলচ্চিত্র নির্মিত হয়েছে।
তোপসে ও তার বাবার সাথে ফেলুদা লখনউয়ের বড়া ইমামবাড়ার নিকট বসবাসরত তাদের অ্যাডভোকেট আত্মীয়ের বাসায় বেড়াতে যায়। সেখানে তারা ডা. শ্রীবাস্তবের সাথে দেখা করেন, যার বাড়িতে সম্প্রতি ডাকাতির চেষ্টা করা হয়েছিল। তার বন্ধু পেয়ারেলাল কর্তৃক প্রদত্ত একটি অমূল্য আংটি চুরির উদ্দেশ্যেই চেষ্টাটি করা হয় বলে সকলে ধারণা করে। আংটিটি মুঘল সম্রাট আওরঙ্গজেবের। আবারও ডাকাতির ভয়ে তিনি এটাকে তার বন্ধুর বাসাতে রেখে যান। কিন্তু দুর্ভাগ্যজনকভাবে এখানে থেকেও আংটিটি চুরি যায়। এরমধ্যেই ফেলুদা ডাক্তারের প্রতিবেশী বনবিহারীবাবুর সাথে দেখা করেন, যিনি নিজের বাড়িতে একটি ব্যক্তিগত চিড়িয়াখানা নির্মাণ করে সেখানে কুমির, আফ্রিকান বাঘ, হায়েনা, র‍্যাটলস্নেক, কাঁকড়াবিছে ও ব্ল্যাক উইডো মাকড়সা পোষেন। ফেলুদা পেয়ারেলালের ছেলে মহাবীরের সাথেও দেখা করেন। মহাবীর একজন চলচ্চিত্র পরিচালক এবং অনেকে মনে করেন তার বাবার মৃত্যুর পিছনে তারও হাত থাকতে পারে। এরমধ্যে তারা লক্ষ্ণণ ঝুলা মন্দির, হরিদ্বার যান।
এরমধ্যেই প্রকাশিত হয়ে যায় যে আংটিটি আসলে নিরাপত্তার কথা চিন্তা করে ফেলুদাই নিজের কাছে রেখেছেন। এক যাত্রাপথে ফেলুদা ও তোপসে বনবিহারীবাবুর গাড়িতে করে যায়, এবং তখনই জানা যায় যে বনবিহারী বাবুই এর পিছনের মূল হোতা। সে ফেলুদা ও তোপসেকে আটকে ফেলে। কিন্তু ফেলুদা তার বুদ্ধিমত্তা দিয়ে মরিচের গুঁড়া অস্ত্র হিসেবে ব্যবহার করে বনবিহারীবাবু ও তার সহকারী গণেশ গুপ্তে আটক করে।
তোপসের কমবয়সকালীন সময়ে "বাদশাহী আংটি"র মত আর কোনও রোমাঞ্চকর উপন্যাস নেই।
কৈলাস চৌধুরীর পাথর
কৈলাস চৌধুরীর পাথর সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
এতে ফেলুদা একটি মুল্যবান পাথর এর জন্য হুমকির পিছনের রহস্য উদ্ঘাটন করে। এতে একসময় যানতে পারে যে তার মক্কেলের একটি জময ভাই আছে। এর পর নানান বিপদের মধ্যদিয়ে তার সামনে আসল সত্য বেড়িয়ে আসে।
কৈলাসে কেলেংকারী
কৈলাসে কেলেংকারী, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।
গোয়েন্দা ফেলুদা, তার ভাইপো তোপসে এবং লেখক জটায়ুর সাহায্যে ভারত জুড়ে প্রাচীন ভাস্কর্যের চোরাচালান এবং অবৈধ ব্যবসার তদন্ত করে। একটি যক্ষীর মস্তক যাকে কেন্দ্র করে খুন হন একজন। তদন্তে নামেন ফেলুদা ছাড়াও আরেকজন গোয়েন্দা।
২০০৭ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, বিপ্লব চট্টোপাধ্যায়, পরমব্রত চট্টোপাধ্যায়, বিভূ ভট্টাচার্য।
সমাদ্দারের চাবি
সমাদ্দারের চাবি, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
রয়েল বেঙ্গল রহস্য (দ্ব্যর্থতা নিরসন)
রয়েল বেঙ্গল রহস্য বলতে নিচের বিষয়সমূহ নির্দেশ করতে পারে।
ঘুরঘুটিয়ার ঘটনা
ঘুরঘুটিয়ার ঘটনা সত্যজিৎ রায় রচিত ১৯৭৫ সালে প্রকাশিত গোয়েন্দা কাহিনী ফেলুদা ধারাবাহিকের একটি বই। এটি অষ্টম ফেলুদা কাহিনী এবং দ্বিতীয় ১২টি গল্প সংগ্রহের "আরো এক ডজন"-এর অংশ। এই গল্পে লালমোহন গাঙ্গুলী (জটায়ু) চরিত্রটি অনুপুস্থিত।
নদীয়ার পলাশীর নিকট ঘুরঘুটিয়া গ্রামের একজন বৃদ্ধ ফেলুদাকে চিঠি লিখে তার বাড়িতে আসতে বলেন। তিনি ফেলুদাকে ৪টি বই উপহার দেন। তিনি ফেলুদাকে একটি হেঁয়ালির সমাধান করতে বলেন এবং তার পরিবর্তে ফরাসী সাহিত্যিক এমিল গ্যাবোরিওর লেখা দুর্লভ ৪টি বই দেওয়ার কথা বলেন। হেঁয়ালিটি লুকিয়ে ছিল পোষা টিয়াপাখির কথার মধ্যে। যে একটি মুখস্থ বাক্য উচ্চারন করে যা আসলে কোনো সিন্দুক খোলার গোপন সংকেত। আপাত সাদামাটা ঘটনা পরে খুনের রহস্যে মোড় নেয়।
জয়বাবা ফেলুনাথ
জয়বাবা ফেলুনাথ সত্যজিৎ রায় রচিত ফেলুদা সিরিজের একটি গোয়েন্দা উপন্যাস। সোনার কেল্লার মত এই উপন্যাসেরও চলচ্চিত্র রূপ দেওয়া হয়। এই উপন্যাসটি ১৯৭৫ সালে (১৩৮২ বঙ্গাব্দ) শারদীয়া দেশ পত্রিকায় প্রথম প্রকাশিত হয়। আনন্দ পাবলিশার্স প্রাইভেট লিমিটেড ১৯৭৬ সালে সেপ্টেম্বর মাসে গ্রন্থাগারে প্রকাশ করে। বইটির প্রচ্ছদ ও অলংকরণ করেন সত্যজিৎ রায়।
ফেলুদা মাসতুতো ভাই তোপ্‌সে এবং বন্ধু লালমোহনবাবুর (জটায়ু) সঙ্গে ছুটি কাটাতে বেনারসে এসেছেন। বিখ্যাত মছলিবাবাকে দেখার জন্য ওনারা বেনারসের দ্বারভাঙ্গা ঘাটে যান। সেখানে উমানাথ ঘোষাল মহাশয়ের সঙ্গে আলাপ হয়। উমানাথবাবু ফেলুদাকে জানান যে একটা দুষ্প্রাপ্য এবং দামী গণেশ মূর্তি ওনার বাবার সিন্দুক থেকে চুরি গেছে। উমানাথ ঘোষালের বাবা অম্বিকা ঘোষাল ফেলুদাকে গণেশ মূর্তি উদ্ধার করবার দায়িত্ব দেন। উমানাথবাবুর পরিবারের লোকজনদের জেরা করবার সময় ফেলুদার সঙ্গে উমানাথবাবুর আট বছরের ছেলে রুকু এবং উমানাথ ঘোষালের পরিবারে আশ্রিত বিকাশের আলাপ হয়। তদন্তের সময় ফেলুদাকে মগনলালের মোকাবিলা করতে হয়।
বোম্বাইয়ের বোম্বেটে (উপন্যাস)
সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এই গল্প থেকে চলচ্চিত্র তৈরি করেন সত্যজিৎ রায়ের পুত্র সন্দীপ রায়। ফেলুদা সংক্রান্ত দুইটি চলচ্চিত্র সত্যজিৎ রায় নিজে পরিচালনা করেছিলেন। তৃতীয় চলচ্চিত্র বোম্বাইয়ের বোম্বেটের পরিচালনায় ছিলেন সন্দীপ রায়। ডিসেম্বার ২০০৩ এ ছবিটি ভারতে মুক্তি পায়।
ছিন্নমস্তার অভিশাপ
ছিন্নমস্তার অভিশাপ, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
টিনটোরেটোর যীশু
টিনটোরেটোর যীশু, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
অম্বর সেন অন্তর্ধান রহস্য
অম্বর সেন অন্তর্ধান রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
বোসপুকুরে খুনখারাপি
বোসপুকুরে খুনখারাপি, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
লন্ডনে ফেলুদা
লন্ডনে ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
দুই বন্ধু, একটি দুর্ঘটনা, একটি মৃত্যু, একজন মানুষের স্মৃতি হারানো আর ফেরার মাঝে কেটে যাওয়া চল্লিশেরও বেশি বছর, আর একটি তদন্ত – ফেলুদার আরেকটি প্রত্যাবর্তন, আর এবার শার্লক হোম্‌স এর শহরে।
নয়ন রহস্য
নয়ন রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। এটি ফেলুদা সিরিজের একদম শেষ দিকের উপন্যাস যার কাহিনী আবর্তিত হয়েছে নয়ন নামের আশ্চর্য ক্ষমতাধর এক ছেলেকে ঘিরে। এই সিরিজে এর পর আর একটাই উপন্যাস প্রকাশিত হয়েছিল - 'রবার্টসনের রুবি'। তাই সাহিত্যিক দৃষ্টিকোণ থেকে বিবেচনার্থে, 'নয়ন রহস্য' উপন্যাসের একটা আলাদা গুরুত্ব যে রয়েছে তা বলাই বাহুল্য।
ফেলুদারা গিয়েছে সুনীল তরফদার নামক এক তরুণ জাদুকরের শো'তে। সেই জাদুকর তার সম্মোহনী শক্তি দিয়ে সবাইকে অবাক করে দিল। কিন্তু এর চেয়েও একটা বড় চমক অপেক্ষা করছিল। দর্শকের সামনে সে হাজির করল জ্যোতিষ্ক নামক এক অসাধারণ ছেলেকে। যাকে সংখ্যার সাথে সংস্লিষ্ট যেকোন প্রশ্ন করা হলেই সে তার উত্তর দিয়ে দিতে পারে। এটি দেখে ফেলুদা পর্যন্ত থ বনে গেল। ফেলুদা সুনীল তরফদারকে কথা দিল যে জ্যোতিষ্কের ব্যাপারে কোন সময়া হলে তাকে যেন জানানো হয়। এছাড়াও সে সুনীলের কাছ থেকে জেনে নিল জ্যোতিষ্কের আসল নাম-পরিচয়। জানা গেল, ছেলেটির আসল নাম নয়ন, বাড়ি কালীঘাট।
পরদিনই ফোন এল সুনীলের কাছ থেকে। নয়নের ব্যাপারে আগ্রহী চারজন লোকের সাথে এপয়েন্টমেন্ট হয়েছে। তাই সে চায় যাতে ফেলুদা, তোপসে আর জটায়ুও সেখানে উপস্থিত থাকে। ফেলুদারা গেল সেখানে চারজন চার রকম স্বভাবের মানুষ এল নয়নের সাথে দেখা করতে। তাদের প্রত্যেকেই নিয়ে এসেছে ভিন্ন ভিন্ন প্রস্তাব। কিন্তু একদিক থেকে তাদের মধ্যে মিল আছে। তারা চারজনই খুব লোভী। সুনীল তাদের প্রস্তাব প্রত্যাখ্যান করল। ফলে তারা চারজনই শাসিয়ে গেল সুনীলকে, হুমকি দিল নয়নের ক্ষতি করার। ওএই দেখে সুনীল ফেলুদাকে অনুরোধ করল তাদের সাথে মাদ্রাজ যেতে। কারণ, নয়নকে নিয়ে সে মাদ্রাজে যাচ্ছে শো করতে। ফেলুদা এরই মধ্যে আরও একটা কেস হাতে পেলহিঙ্গোয়ানি নাম করে এক লোক দাবি করছে, তার পার্টনার তাকে মিছিমিছি ফাসানোর চেষ্টা করছে এবং তার প্রাণের ভয়ও আছে। এই লোকও যাবে মাদ্রাজে। তাই ফেলুদা তার নিরাপত্তার দায়িত্বও নিল। মাদ্রাজে গিয়েই বোঝা গেল, কোলকাতায় থাকতে যারা নয়নের পিছে লেগেছিল, তারা মাদ্রাজ পর্যন্তও হানা দিয়েছে। এদের থেকে নয়নকে বাঁচাতে সচেষ্ট হল ফেলুদা। অন্যদিকে জানা গেল, হিঙ্গোয়ানি নামে যে লোকের কেস হাতে নিয়েছে ফেলুদা, সে আসলে সুনীলেরই স্পন্সর। 
যাইহোক, রহস্য ঘনীভূত হল যখন নয়ন উধাও হল আর হোটেলে নিজের রুম থেকে খুন হল হিঙ্গোয়ানি। এই দ্বৈত রহস্যে প্রথমে ফেলুদাও চমকে গিয়েছিল। কিন্তু সে তার মগজ খাটিয়ে বের করল, অপরাধী আসলে এমন একজন ব্যক্তি যে শুরু থেকেই তার চোখে ধুলো দিয়ে যাচ্ছিল এবং যাকে অপরাধী বলে মনেই হয় না। কিন্তু শেষমেষ ধরা পড়ল সে।
রবার্টসনের রুবি
রবার্টসনের রুবি, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
ফেলুদা কাহিনীর শেষ কাহিনী। রুবিকে নিয়ে কাহিনী তৈরি হয়েছে। যা ভারতের সমপদ এবং ভারতে ফিরে আসে।
ইন্দ্রজাল রহস্য
ইন্দ্রজাল রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
ফেলুদা ওয়ান ফেলুদা টু
ফেলুদা ওয়ান ফেলুদা টু, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
ফেলুদা
ফেলুদা প্লাস ফেলুদা
ফেলুদা প্লাস ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
পর্তোপ্রাঁস
পর্তোপ্রাঁস (হাইতীয় ভাষায় Pòtoprens "পতোপ্রেঁস্‌", ফরাসি ভাষায় Port-au-Prince "পর্তোপ্র্যাঁস্‌") উত্তর আমেরিকার রাষ্ট্র হাইতির রাজধানী।
ণত্ব বিধান ও ষত্ব বিধান
ণত্ব বিধান ও ষত্ব বিধান হলো বাংলা ব্যাকরণের একটি বিশেষ নিয়ম। বাংলা ভাষার তৎসম শব্দে দন্ত্য-ন এর মূর্ধন্য-ণ তে পরিবর্তনের নিয়মসমূহকে ণত্ব বিধান এবং দন্ত্য-স এর মূর্ধন্য-ষ তে পরিবর্তনের নিয়মসমূহকে ষত্ব বিধান বলা হয়।
বাংলা ভাষায় সাধারণত মূর্ধণ্য-ণ ব্যবহারের প্রয়োজন নেই। সেজন্য বাংলা (দেশি), তদ্ভব, বিদেশি, বানানে মূর্ধণ্য বর্ণ (ণ) লেখার প্রয়োজন হয় না। কিন্তু বাংলায় বহু তৎসম বা সংস্কৃত শব্দে মূর্ধণ্য-ণ এবং দন্ত্য-ন এর ব্যবহার আছে। তা বাংলায় অবিকৃতভাবে রক্ষিত হয়। তৎসম শব্দের বানানে ণ এর সঠিক ব্যবহারের নিয়মই ণত্ব বিধান।চাণক্য মাণিক্য গণবাণিজ্য লবণ মণ
কল্যাণ শোণিত মণিস্থাণু গুণ পুণ্য বেণী
আপণ লাবণ্য বাণীনিপুণ ভণিতা পাণি
চিক্কণ নিক্কণ তূণকফণি (কনুই) বণিক গুণ
চাণিক্য, মাণিক্য, কণা, গৌণ, নিপুণ, বাণিজ্য, লবণ, পণ্য, পুণ্য, বণিক, মণ, শোণিত, বিপণী, পণ, বীণা, বাণ, লাবণ্য, কণিকা, মণি, শাণ প্রভৃতি।যেসব তৎসম শব্দে ‘ষ’ রয়েছে তা বাংলায় অবিকৃত আছে। তৎসম শব্দের বানানে ষ এর সঠিক ব্যবহারের নিয়মই ষত্ব বিধান।
বাংলা ভাষার যে সব শব্দ সংস্কৃত ভাষা থেকে নেওয়া হয়েছে সে সব শব্দে সংস্কৃত ভাষার বানানরীতি অবিকৃত রাখা হয়েছে। সংস্কৃত ভাষার বানান ও উচ্চারণ রীতি ওতপ্রোতভাবে সম্পর্কিত।
সংস্কৃত ভাষার পণ্ডিতেরা কোনো শব্দের উচ্চারণকে অনায়াস করার জন্য একটি শব্দে পরপর দুইটি ধ্বনিকে কাছাকাছি উচ্চারণস্থলের রাখার চেষ্টা করেছেন। মূর্ধন্য-ণ এবং দন্ত্য-ন-এর উচ্চারণ আপাতশ্রবণে কাছাকাছি 
মনে হলেও মূর্ধন্য-ণ উচ্চারণ করতে হয় মূর্ধা থেকে আর দন্ত্য-ন উচ্চারণ করতে হয় দন্ত থেকে। তাই, যে সব ধ্বনি উচ্চারণ করতে জিহবার অগ্রভাগ দাঁতকে স্পর্শ করে অর্থাৎ 'ত'-বর্গীয় ধ্বনিগুলো (যেমন ত, থ, দ, ধ) 
উচ্চারণ করার সময় কাছাকাছি আরেকটি ধ্বনি মূর্ধা থেকে উচ্চারণ না করে দন্ত থেকে উচ্চারণ করা সহজসাধ্য। সেকারণে সাধারণভাবে 'ত'-বর্গীয় ধ্বনির সাথে যুক্ত ধ্বনি দন্ত্য-ন হয়। একই নিয়ম অনুসারে, যেসব ধ্বনি উচ্চারণ করতে জিহবার অগ্রভাগ মূর্ধাকে স্পর্শ করে অর্থাৎ 'ট'-বর্গীয় ধ্বনিগুলো (যেমন ট, ঠ, ড, ঢ)-র সাথে যুক্ত ধ্বনি মূর্ধন্য-ণ হয়। ঋ, র, ষ উচ্চারণ করতে হয় মূর্ধা থেকে আর তাই এই ধ্বনিগুলোর সাথে যুক্ত ধ্বনি হয় মূর্ধন্য-ণ। এখানে উদাহরণস্বরূপ উল্লেখ্য যে, "বণ্টন, লুণ্ঠন"-এই শব্দগুলোর প্রথম মূর্ধন্য-ণ টি 'ট'-বর্গীয় ধ্বনির সাথে যুক্ত হয়ে উচ্চারিত হচ্ছে, তাই এখানে ণত্ব বিধান ব্যবহৃত হবে, কিন্তু পরের দন্ত্য-ন এর আগে বিরতি থাকায় মূর্ধন্য-ণ হচ্ছে না। ষত্ব বিধান-এর জন্যও একই রকম নিয়ম প্রযোজ্য।
গাব্রিয়েল হাইনৎসে
গাব্রিয়েল ইবান হাইনৎসে (স্পেনীয় ও জার্মান ভাষায়: Gabriel Iván Heinze "গাব্রিয়েল্‌ ইবান্‌ হাইন্‌ৎসে‌" বা "গাভ্রিয়েল্‌ ইভ়ান্‌ হাইন্‌ৎসে") (জন্ম এপ্রিল ১৯ ১৯৭৮) একজন আর্জেন্টাইন ফুটবলার যিনি স্পেনের লা লিগায় রিয়াল মাদ্রিদ ক্লাবের পক্ষে খেলেন। ২০০৪ সালে তিনি প্যারিস সেইন্ট-জার্মেইন থেকে ম্যানচেস্টার ইউনাইটেডে যোগ দেন। এরপর ম্যানেজারের সাথে দ্বন্দ্বে জড়িয়ে ২০০৭ সালের আগস্টে তিনি রিয়ালে যোগ দেন। তিনি আর্জেন্টিনা দলের একজন নিয়মিত সদস্য এবং বিশ্বের অন্যতম সেরা রক্ষণভাগের খেলোয়াড় হিসেবে খ্যাত।
রিয়াল মাদ্রিদ ম্যানচেস্টার ইউনাইটেড থেকে হাইঞ্জকে কেনার জন্য কথাবার্তা শুরু করবে এই বছরের গ্রীষ্মে। হাইঞ্জ নতুন চ্যালেঞ্জের জন্য ম্যানচেস্টার ইউনাইটেড ত্যাগ করতে ইচ্ছুক। তিনি কয়েকদিন আগে স্পেনের রাজধানীতে গিয়েছিলেন এবং রিয়াল মাদ্রিদের সাথে দলবদল সম্পর্কে তার আলাপ হয়েছে।
জুহি চাওলা
জুহি চাওলা (জন্ম: নভেম্বর ১৩, ১৯৬৭) একজন জনপ্রিয় ভারতীয় অভিনেত্রী। এছাড়া তিনি ১৯৮৪ সালে মিস ইন্ডিয়া প্রতিযোগিতায় জয়লাভ করেন।
রিও ফার্ডিনান্ড
রিও গ্যাভিন ফার্ডিনান্ড (জন্ম নভেম্বর ৭, ১৯৭৮ লন্ডনের পেকহামে) একজন ইংরেজ ফুটবলার, যার শরীরে বইছে সেইন্ট লুসীয় ও অ্যাংলো-আইরিশ রক্তের মিশ্রণ। তিনি "সেন্টার-ব্যাক" হিসেবে খেলে থাকেন। বর্তমানে তিনি প্রিমিয়ার লীগে ম্যানচেস্টার ইউনাইটেডের পক্ষে খেলেন। তিনি ইংল্যান্ড জাতীয় ফুটবল দলের নিয়মিত সদস্য। তিনি ইংল্যান্ডের পক্ষে ৫০টির বেশি ম্যাচ খেলেছেন এবং গত তিন বিশ্বকাপে দলে ছিলেন।
ফার্ডিনান্ডের কাজিন ইংল্যান্ডের সাবেক স্ট্রাইকার লেস ফার্ডিনান্ড এবং তার ভাই এন্টন ফার্ডিনান্ড ওয়েস্ট হ্যাম ইউনাইটেডের হয়ে খেলেন।
বিদ্যালয়ের ছাত্র থাকাকালীন সময়ে ১৯৯২ সালে ফার্ডিনান্ড ওয়েস্ট হ্যাম ইউনাইটেড দলে যোগ দেন। তখনই তার প্রতিভা দিয়ে সকলকে অবাক করেন। সাবেক ওয়েস্ট হ্যাম ও ইংল্যান্ড অধিনায়ক ববি মুর তার দিকে আকৃষ্ট হন। ১৯৯৬ সালের ৫ মে শেফিল্ড ওয়েডনেজডের বিপক্ষে পরিবর্তিত খেলোয়াড় হিসেবে দলে তার অভিষেক হয়, যে খেলায় ওয়েস্ট হ্যাম ১-১ গোলে ড্র করে।
২০০০ সালের নভেম্বরে ১৮ মিলিয়ন পাউন্ডের বিনিময়ে ফার্ডিনান্ড লিডস ইউনাইটেড দলে যোগ দেন। এটি ছিল তখনকার একটি যুক্তরাজ্যের দলবদলের রেকর্ড এবং এর মাধ্যমে ফার্ডিনান্ড বিশ্বের সবচেয়ে দামী রক্ষনভাগের খেলোয়াড় হিসেবে আত্মপ্রকাশ করেন। ২০০১ সালের আগস্টে তিনি লিডসের অধিনায়ক নির্বাচিত হন।
২০০২ সালের জুলাই ২২ তারিখে ফার্ডিনান্ড পাঁচ বছরের চুক্তিতে ম্যানচেস্টার ইউনাইটেড দলে যোগ দেন, যা ছিল তখন বিশ্বে সবচেয়ে বড় অঙ্কের দলবদল। এর ফলে তিনি পুনরায় বিশ্বের সবচেয়ে দামী রক্ষনভাগের খেলোয়াড় হিসেবে নিজেকে পুনঃপ্রতিষ্ঠিত করেন, যেটি তিনি ২০০১ সালে লিলিয়ান থুরামের কাছে খুইয়েছিলেন। এই দলবদলে ম্যানচেস্টার ইউনাইটেডের ৩১.১২ মিলিয়ন খরচ হয় যা মধ্যে লিডস পায় ৩০.৭২ মিলিয়ন।
ফার্ডিনান্ড ম্যানচেস্টার ইউনাইটেডে যোগদানের প্রথম মৌসুমেই শিরোপা লাভ করেন। এছাড়া সাম্প্রতিক ২০০৬-০৭ মৌসুমেও তার দল শিরোপার দেখা পায়। তিনি দলের সাথে ২০০৬ সালের লীগ কাপ শিরোপা এবং ২০০৩ সালে লীগ কাপ রানার্স-আপ, ও ২০০৫ সালে এফ.এ. কাপ রানার্স-আপ মেডেল পান।
ফার্ডিনান্ডের মেয়েবন্ধু রেবেকা এলিসনের গর্ভে তাদের সন্তান লরেঞ্জের জন্ম হয় ২০০৬ সালে।
মাইকেল ক্যারিক
মাইকেল আড্রিয়ান ক্যারিক (জন্ম জুলাই ২৮, ১৯৮১) একজন ইংরেজ ফুটবলার যিনি বর্তমানে ম্যানচেস্টার ইউনাইটেডের হয়ে মধ্যামাঠে খেলেন।
মিশন কাশ্মীর
মিশন কাশ্মীর হল বিধু বিনোদ চোপড়া পরিচালিত একটি ভারতীয় অ্যাকশন-থ্রিলার হিন্দি চলচ্চিত্র। এটি ২০০০ সালের অক্টোবর ২৭ তারিখে মুক্তি পায়। ছবিটির প্রধান চরিত্র ভারতের কাশ্মীরের আলতাফ নামের এক তরুণ, যে ছোটবেলায় তার মা বাবার ঘাতক এক পুলিশ অফিসারের কাছেই পালিত হয়। যখন সে তা বুঝতে পারে, সে প্রতিশোধপরায়ণ হয়ে ওঠে। ছবিটি মুক্তির পর সমালোচক ও ব্যাবসায়িক উভয় ক্ষেত্রেই সাফল্য পায়। ছবিটির প্রধান চরিত্রে অভিনয় করেন সঞ্জয় দত্ত, হৃতিক রোশন, প্রীতি জিন্তা, জ্যাকি শ্রফ, সোনালী কুলকার্নী প্রমুখ।
পার্সিস খামবাট্টা
পার্সিস খামবাট্টা () (জন্ম: ২রা অক্টোবর, ১৯৪৮ - মৃত্যু: ১৮ই আগস্ট, ১৯৯৮) একজন ভারতীয় মডেল ও অভিনেত্রী। পার্সি বংশোদ্ভূত ও জরাথুস্ট্র ধর্মাবলম্বী পার্সিসের জন্ম ভারতের মুম্বাই শহরে।
মাত্র ১৫ বছর বয়সে তিনি মিস ইন্ডিয়া প্রতিযোগিতায় জয়লাভ করেন, এবং ১৯৬৫ সালের মিস ইউনিভার্স প্রতিযোগিতায় অংশ নেন। কিন্তু তাঁর পশ্চিমী (অভারতীয়) চেহারার জন্য তিনি ভারতীয় চলচ্চিত্রে সাফল্য অর্জন করতে পারেন নাই। পরে তিনি আন্তর্জাতিক চলচ্চিত্রে অভিনয় শুরু করেন। এছাড়া রেভলন সহ আরও কিছু পণ্যের মডেল হিসাবে কাজ করেন। ১৯৭৫ সালে তিনি "দি উইলবি কন্সপিরেসি" ছবিতে পার্শ্ব-চরিত্রে অভিনয় করেন। তাঁর সবচেয়ে বিখ্যাত চলচ্চিত্র হল স্টার ট্রেক সিরিজের (১৯৭৯) যেখানে তিনি লেফটেন্যান্ট ইলিয়া নামক একটি মুখ্য চরিত্রে অভিনয় করেন। পরে তিনি নাইটহক্‌স (১৯৮১) ও মেগাফোর্স (১৯৮২) ছবিতেও অভিনয় করেছেন।
১৯৮০র দশকের শুরুর দিকে তাঁর হৃদপিন্ডে বাইপাস সার্জারি করা হয়। ১৯৯৭ সালে তিনি "প্রাইড অফ ইন্ডিয়া" নামে মিস ইন্ডিয়া প্রতিযোগিতায় বিজয়ীদের উপরে একটি বই লিখেন। বইটি তিনি মাদার তেরেসাকে উৎসর্গ করেন, এবং এ থেকে প্রাপ্ত অর্থ মিশনারিস অফ চ্যারিটি নামক দাতব্য প্রতিষ্ঠানে দান করেন।
তাঁর সর্বশেষ টেলিভিশন অভিনয় ছিল "লয়স অ্যান্ড ক্লার্ক: দি নিউ অ্যাডভেঞ্চার্‌স অফ সুপারম্যান" সিরিজের একটি পর্বে। ১৯৯৮ সালে পার্সিস খামবাট্টা হৃদরোগে আক্রান্ত হয়ে দক্ষিণ মুম্বাই এর মেরিন হাসপাতালে মারা যান। পার্সিস খামবাট্টাই একমাত্র ভারতীয় যিনি একাডেমি এওয়ার্ড অনুষ্ঠানে পুরস্কার প্রদান করেছেন। তিনি ১৯৭৯ সালের একাডেমি এওয়ার্ড অনুষ্ঠানে পুরস্কার দিয়েছিলেন।
যদি কিছু মনে না করেন
যদি কিছু মনে না করেন ফজলে লোহানী উপস্থাপিত বাংলাদেশ টেলিভিশনের একটি ম্যাগাজিন অনুষ্ঠান। আশি ও নব্বইএর দশকে এটি প্রচারিত হয়। এটি বিটিভির প্রথম জনপ্রিয় ম্যাগাজিন অনুষ্ঠান। জনপ্রিয় উপস্থাপক হানিফ সংকেত এই অনুষ্ঠানের মাধ্যমেই টেলিভিশন জগতে পা রাখেন। সমাজের নানা চিত্র প্রকাশের জন্য বিভিন্ন গ্রামে ঘুরে অনুষ্ঠান করায় লোহানী তখন খুব জনপ্রিয় ছিলেন।
সত্তা
সত্তা হল যেকোন কিছু যার পৃথক এবং আলাদা অস্তিত্ব আছে। তবে এখানে অস্তিত্ব, পার্থিব নাও হতে পারে। অর্থাৎ এনটিটি বলতে জীবন্ত কিছু হতে হবে এমন কোন কথা নেই।
কমপিউটার সাইন্সের পরিভাষায় এনটিটি হল যেকোন সফটওয়ার, হার্ডওয়ার ডিভাইস অথবা কমপিউটার ব্যবহারকারী।
ইন্টারফেস
ইন্টারফেস দুটি এনটিটির মধ্য যোগাযোগের মাধ্যম বা সীমানাকে সংজ্ঞায়িত করে। মূলত এটি একটি এবসট্রাকশন যা একটি এনটিটি যোগাযোগের জন্য নিজেকে প্রদান করে থাকে, বাইরের যেকোন এনটিটিকে। এর ফলে বাইরের কোন এনটিটি কোন একটি এনটিটির নিজস্ব মেথড গুলোকে ব্যবহার করতে পারলেও পরিবর্তন করতে পারে না। যেহেতু ইন্টারফেস একটি পরোক্ষ যোগাযোগ ব্যাবস্থা তাই সরাসরি যোগাযাগের চেয়ে এটি কিছুটা ব্যয়বহুল।
ইন্টারফেসের ধারণা মডিউলার প্রোগ্রামিং - এর প্রধান ভিত্তি । এটি অবজেক্ট ওরিয়েন্টেড প্রোগ্রামিং -এর প্রধান উপাদান। অবজেক্ট ওরিয়েন্টেড প্রোগ্রামিং-এ একটি অবজেক্টের ইন্টারফেস হল কিছু মেথডের সেট যেগুলোর জন্য উক্ত অবজেক্ট অবশ্যই সারা দিতে বাধ্য থাকবে। উল্লেখ্য, কোন অবজেক্ট তার নিজের ভেরিয়েবলগুলোকে তার ইন্টারফেসের অংশ হিসাবে দেয় না বরং একে একসেস কারার জন্য থাকে একসেসর মেথড।
ঐতিহাসিকভাবে সি প্রোগ্রামিং ল্যাংগুয়েজের হেডার ফাইলের ব্যবহার থেকে ইন্টারফেসের উ‍‍ৎপত্তি হয়। তবে বিভিন্ন প্রোগ্রামিং ল্যাংগুয়েজে ইন্টারফেসের সংজ্ঞার্থ এবং ব্যবহার বিভিন্ন। নিন্মলিখিত প্রোগ্রামিং ল্যাংগুয়েজ গুলোতে ইন্টারফেসের ব্যবহার আছে :
গঙ্গা নদী
গঙ্গা ( Ganga ) গঙ্গা ভারত ও বাংলাদেশে প্রবাহিত একটি আন্তর্জাতিক নদী। এই নদী ভারতীয় প্রজাতন্ত্রের জাতীয় নদীও বটে। গঙ্গার দৈর্ঘ্য্য ; উৎসস্থল পশ্চিম হিমালয়ে ভারতের উত্তরাখণ্ড রাজ্যে। দক্ষিণ ও পূর্বে গাঙ্গেয় সমভূমি অঞ্চলের উপর দিয়ে প্রবাহিত হয়ে গঙ্গা মিশেছে বঙ্গোপসাগরে। জলপ্রবাহের ক্ষমতা অনুযায়ী গঙ্গা বিশ্বের প্রথম ২০টি নদীর একটি। গাঙ্গেয় অববাহিকার জনসংখ্যা ৪০ কোটি এবং জনঘনত্ব । এটিই বিশ্বের সবচেয়ে জনবহুল নদী অববাহিকা।
গঙ্গা হিন্দুদের কাছে পবিত্র নদী। তাঁরা এই নদীকে দেবীজ্ঞানে পূজা করেন।
নাগিব মাহফুজ
নাগিব মাহফুজ() (জন্ম: ডিসেম্বর ১১, ১৯১১ - মৃত্যু: আগস্ট ৩০, ২০০৬) নোবেল বিজয়ী মিশরীয় সাহিত্যিক। নাগিব মাহফুজ ১৭ বছর বয়স থেকে লেখালেখি শুরু করেন। ১৯৩৯ সালে তার প্রথম উপন্যাস প্রকাশিত হয়। জীবদ্দশায় ৩০টি উপন্যাস লিখেলও ১৯৫৫ থেকে ১৯৫৭ সালের মধ্যে প্রকাশিত কায়েরা ট্রিলজি তাঁকে আরব সাহিত্যের এক অনন্য উচ্চতায় তুলে ধরেন। এতে তিনি ইংরেজ শাসন থেকেমুক্ত হওয়ার সময়কালে মিশরের ঐতিহ্যবাহী শহুরে জীবনধারা ফুটিয়ে তোলেন । এ উপন্যাসের স্বীকৃতি স্বরূপ তিনি ১৯৮৮ সালে সাহিত্যে নোবেল পুরস্কার পান। নাগিব মাহফুজের উপন্যাসের প্রায় অর্ধেকেরও বেশীর চলচ্চিত্রায়ন হয়েছে। উপন্যাসের পাশাপাশি তিনি ১০০ টিরও বেশি ছোটগল্প রচনা করেছেন। এগুলির বেশীর ভাগই পরে ইংরেজিতে অনুদিত হয়েছে।
নাগিব মাহফুজ মধ্যবিত্ত মুসলিম পরিবারে জন্মগ্রহণ করেন। তাঁর পরিবার কঠর ইসলামি অনুশাসন মেনে চলত। তিঁনি একজন লেখক হবেন তা কল্পনাতেও ভাবেন নি।"
মাত্র সাত বছর বয়সে তিনি মিশরীয় বিপ্লবে ১৯১৯ অংশ গ্রহণ করেন। তার উপর একটি বড় প্রভাব পরে। ব্রিটিশ সৈন্যদের তিনি খুব কাছ থেকে প্রায়ই বিক্ষোভকারী ঈমানদার নারী ও পুরুষদের উপর অগ্নিসংযোগ করতে দেখেন। তার প্রথম দিকের বছর গুলোতে, মাহফুজ নিষ্পাপ নিষ্কলঙ্ক ও হাফিজ নাজিব দ্বারা প্রভাবিত হয়েছিলেন।
তার মাধ্যমিক পরীক্ষার পরে, তিনি দর্শন বিভাগে ১৯৩০ সালে ভর্তি হন মিশরীয় বিশ্ববিদ্যালয় (বর্তমানে কায়রো বিশ্ববিদ্যালয়)। ১৯৩৪ সালে স্নাতক ডিগ্রি অর্জন জরেন। এর পর ১৯৩৬ সালে দর্শনের গবেষণা কাজে একটি বছর অতিবাহিত করেন। পরে তিনি গবেষনা পরিত্যাগ করেন এবং একটি পেশাদার লেখক হয়ে যান। মাহফুজ তারপর আল-রিসালায়ের জন্য একজন সাংবাদিক হিসেবে কাজ করেন, এবং এল-হিলাল এবং আল-আহরাম ছোটোগল্প লিখতে অবদান রাখেন।
ওব নদী
ওব নদী (রুশ: Обь) রাশিয়ার সাইবেরিয়ার পশ্চিম অংশের একটি নদী। এটি রাশিয়ার ৪র্থ বৃহত্তম নদী। নদীটি দক্ষিণ-পশ্চিম সাইবেরিয়ার আলতাই পর্বতমালার উত্তর ঢালে, মঙ্গোলিয়ার সাথে রাশিয়ার সীমান্তে, উৎপত্তি লাভ করেছে। ৩,৬৮০ কিলোমিটার দীর্ঘ নদীটি প্রথমে উত্তর-পশ্চিম দিকে প্রবাহিত হয়েছে এবং প্রধান উপনদী ইর্তিশ নদীর সাথে মিলিত হবার পর উত্তর দিকে প্রবাহিত হয়ে উত্তর মহাসাগরের বাহু ওব উপসাগরে পতিত হয়েছে। ওব নদীবিধৌত এলাকার আয়তন প্রায় ২৬ লক্ষ বর্গকিলোমিটার। নদীটি প্রধানত কাঠ এবং শস্য পরিবহনে ব্যবহার করা হয়। তবে শীতকালে বরফ জমে পরিবহন বাধাগ্রস্ত হয়। ওবের উৎসের কাছে নদীতীরে কিছু শিল্পশহর এবং একটি জলবিদ্যুৎ প্রকল্প আছে। ওব-ইর্তিশ নদীর মিলিত নদীব্যবস্থার দৈর্ঘ্য প্রায় ৫৪১০ কিলোমিটার।
ওস্তিয়াকদের কাছে নদীটি "আস", "ইয়াগ", "কোলতা"' ও "ইয়ামা" নামে, সামুইদদের কাছে কোলতা বা কুয়ে নামে, এবং সাইবেরীয় তাতারদের কাছে এটি ওমর বা উমর নামে পরিচিত।
ভোল্‌ফগাং পাউলি
ভোল্‌ফগাং এর্ন্‌স্ট পাউলি (এপ্রিল ২৫, ১৯০০ – ডিসেম্বর ১৫, ১৯৫৮) ছিলেন একজন বিখ্যাত অস্ট্রীয় পদার্থবিজ্ঞানী।
তিনি পাউলির বর্জন নীতির আবিষ্কারক হিসাবে বিখ্যাত হয়ে আছেন। ১৯২৫ সালে করা তাঁর এই কাজের জন্য, ১৯৪৫ সালে তিনি পদার্থবিজ্ঞানে নোবেল পুরস্কার লাভ করেন। তেজস্ক্রিয়তার একটি গুরত্বপুর্ণ দিক বিটার অবক্ষয় নিয়ে কাজ করতে গিয়ে তিনি নতুন কণা "নিউট্রিনো" -র প্রস্থাবও করেন। ১৯৪৬ সালে আমেরিকার নাগরিকত্ব লাভ করেন।
কোয়ার্ক
প্রথম কোয়ার্ক মডেল উপস্থাপন করেন পদার্থবিদ মুরে জেল-ম্যান
ও জর্জ উইগ ১৯৬৪ সালে।
রাইন নদী
রাইন (ওলন্দাজ: Rijn, ফরাসি: Rhin, জার্মান:Rhein, ইতালীয়: Reno, লাতিন: Rhenus ) , ইউরোপের দীর্ঘতম ও সর্বাপেক্ষা গুরুত্বপূর্ণ নদীসমূহের মধ্যে অন্যতম। এর দৈর্ঘ্য ১,৩২০ কিমি (৮২০ মাইল)। প্রতিসেকেন্ডে গড়ে এর মধ্য দিয়ে ২,০০০ ঘন মিটার পানি প্রবাহিত হয়। নদীটির নাম এসেছে সেল্টিক ভাশার রেনোস (Renos) শব্দ থেকে, যার আক্ষরিক অর্থ "যা প্রবাহিত হচ্ছে" (এই শব্দটি আবার এসেছে প্রটো-ইন্দো-ইউরোপায়ন শব্দমূল "রেই" (rei = প্রবাহিত হওয়া, দৌড়ানো), যার থেকে ইংরেজি Run (দৌড়ানো) শব্দটিও এসেছে)।
রাইন ও দানিউব ছিল রোম সাম্রাজ্যের উত্তর সীমানা। তখন থেকেই রাইন নদীপথ হিসাবে গুরুত্বপূর্ণ ভূমিকা পালন করছে। এটি সামরিক প্রতিরক্ষা, এবং স্থানীয় ও আন্তর্জাতিক সীমানা নির্ধারণেও ভূমিকা রেখেছে। এর দুপাশ জুড়ে রয়েছে বহু দূর্গ, ও প্রাচীন প্রতিরক্ষা স্থাপনা।
পুঁজি
পুঁজি () বলতে দ্রব্য ও অর্থের এমন সমষ্টিকে বোঝায়, যার সাহায্যে ভবিষ্যতে আয় উপার্জন করা সম্ভব। সাধারণত, ভোগদ্রব্য ও নিত্যপ্রয়োজনীয় বা ব্যক্তিগত উপভোগের জন্য ব্যয় করা অর্থকে পুঁজি হিসেবে ধরা হয় না। অর্থাৎ কোন ব্যবসা প্রতিষ্ঠানের জমি, দালানকোঠা, যন্ত্রপাতি, গুদাম, কাঁচামাল, স্টক, বন্ড, ও ব্যাংক অ্যাকাউন্টের টাকা ইত্যাদি পুঁজি। কিন্তু বসবাসের ঘর, আসবাবপত্র, গাড়ি ও ব্যক্তিগত উপভোগে ব্যবহৃত অন্যান্য দ্রব্য বা অর্থ পুঁজি নয়।
হিসাববিজ্ঞানের সুক্ষ্মতর সংজ্ঞায় পুঁজি হল কোন নির্দিষ্ট সময়ে একজন ব্যক্তি বা একটি করপোরেশনের সেই সমস্ত সম্পত্তি, যেগুলি ঐ সম্পত্তি থেকে প্রাপ্ত আয়ের থেকে আলাদা। কোম্পানিদের তাই নির্দিষ্ট সময়ে সম্পদের জন্য আলাদা একটি ব্যালেন্স শীট এবং আয়ের ধারা প্রদর্শনকারী আরেকটি ভিন্ন অ্যাকাউন্ট থাকে।
পুঁজি স্থির ও আবর্তনশীল এই দুই ধরনের হয়। যে সমস্ত জিনিস বারবার উৎপাদনের কাজে ব্যবহৃত হয়, যেমন জমি, দালানকোঠা, যন্ত্রপাতি, ইত্যাদি, তাদেরকে স্থির পুঁজি বলে। আর যেসমস্ত জিনিস বারবার উৎপাদনের ব্যবহার করা যায় না, যেমন কাঁচামাল, জ্বালানি, শ্রমিকদের বেতনের অর্থ, ইত্যাদি, তাদেরকে আবর্তনশীল পুঁজি বলে।
আবার পুঁজিকে তরল ও জমাট--- এই দুই ভাগেও ভাগ করা যায়। যেসমস্ত সম্পদ খুব সহজেই নগদ টাকায় রূপান্তরিত করে নেয়া যায়, তাদেরকে তরল পুঁজি বলে, যেমন --- সমাপ্ত পণ্য, স্টক, বন্ড, ইত্যাদি। অন্যদিকে দালানকোঠা, যন্ত্রপাতি, ইত্যাদি যেসব সম্পদ সহজেই নগদ টাকায় রূপান্তর করে নেওয়া যায় না, তাদেরকে জমাট পুঁজি বলে।
যোগান ও চাহিদা
অর্থনীতির ভাষায় চাহিদা এবং যোগান বলতে কোন একটি পণ্যের বা সেবার ক্রেতা ও বিক্রেতার মধ্যে বিদ্যমান বাজার সম্পর্ক বোঝায়। বাজারে কোন পণ্যের দাম এবং সরবরাহ কী-রূপ হবে তা চাহিদা ও যোগানের মধ্যে বিরাজমান সম্পর্ক দ্বারাই নির্ধারিত হয়। ব্যষ্টিক অর্থনীতির ক্ষেত্রে এটি একটি মৌলিক সম্পর্ক এবং বিভিন্ন অর্থনৈতিক অবস্থার ব্যাখ্যার পাশাপাশি নতুন নতুন তত্ত্ব তৈরির ক্ষেত্রেও এটি প্রায় সর্বদা ব্যবহৃত হয়। আন্টোনিও অগাস্টিন কর্নো এটি সর্বপ্রথম বর্ণনা করেন এবং আলফ্রেড মার্শাল এটিকে জনপ্রিয় করে তোলেন। এই মডেল এর মতে একটি মুক্ত প্রতিযোগিতামুলক বাজারে পণ্যের প্রকৃত বিক্রয় মূল্যই ভোক্তার চাহিদা এবং বিক্রেতার সরবরাহের মধ্যে সামঞ্জস্য বিধান করে এবং একটি সাম্যাবস্থা প্রতিষ্ঠা করে।
“যোগান ও চাহিদা” শব্দগুচ্ছ সর্বপ্রথম ব্যবহার করেন জেমস ডানহ্যাম স্টুয়ার্ট তার ১৭৬৭ সালে প্রকাশিত “রাজনৈতিক অর্থনীতির কার্যকারণ অনুসন্ধান” বইটিতে। ১৭৭৬ সালে অ্যাডাম স্মিথ তার “জাতিসমূহের সম্পদ” বইটিতে এবং ডেভিড রিকার্ডো তাঁর “রাজনৈতিক অর্থনীতির কার্যকারণ ও করারোপ” বইটিতেও এই শব্দগুচ্ছ ব্যবহার করেন।
“জাতিসতক সম্পদ” বইটিতে স্মিথ ধরে নিয়েছিলেন যে সরবরাহ মূল্য সর্বদা স্থির থাকবে এবং দাম কমলে বা বাড়লে চাহিদা বাড়বে বা কমবে। রিকার্ডো তার ধারণাগুলো প্রকাশ করার সময় এই অনুমানগুলোর উপর আর অধিক জোর দিয়েছিলেন। ১৮৩৮ সালে সম্পদের গাণিতিক বিধিমালা সংক্রান্ত গবেষণা প্রবন্ধে তিনি চাহিদা ও যোগানের মধ্যে একটি গাণিতিক সম্পর্ক দাঁড় করান।
উনিশ শতকের শেষদিকে প্রান্তিক(marginalist) চিন্তাধারার সূচনা ঘটে। স্ট্যনলি জেভন্স, কার্ল মেঞ্জার ও লিও ওয়াল্রস এই বিষয়টির সূচনা করেন। মূল ধারণাটি ছিলো এই যে, মূল্য নির্ধারিত হয় সর্বাধিক মূল্য দ্বারা,আর এটাই প্রান্তিক মূল্য। অ্যাডাম স্মিথ যে ধারণা করেছিলেন যে মূল্য নির্ধারিত হয় সরবরাহ মূল্য থেকে, তার থেকে এটা ছিল অনেকদূর সরে আসা।
১৮৯০ সালে আলফ্রেড মার্শাল রচিত “অর্থনীতির কার্যকারণ” গ্রন্থটিতে এই ধারণাটি আরো উন্নতি লাভ করে। লিও ওয়াল্রস এর সাথে মার্শালও একটি সাম্যাবস্থার খোঁজ করতে থাকেন যেখানে চাহিদা ও যোগান রেখা দুটি মিলিত হবে। তাঁরা বাজারের ওপর এদের প্রভাবও বোঝার চেষ্টা করলেন। উনিশ শতকের শেষ থেকেই চাহিদা ও যোগানের এই সম্পর্কগুলো মোটামুটি অপরিবর্তিত রয়েছে। আর অধিকাংশ গবেষণায় হয়েছে এদের ব্যতিক্রমগুলোকে পর্যালোচনা করা নিয়ে।
লেসে-ফেয়ার
লেসে-ফেয়ার () এমন একটি অর্থনৈতিক ব্যবস্থা বা পরিবেশ যেখানে ব্যক্তি মানুষ বা ব্যক্তি মালিকানাধীন ব্যবসায় প্রতিষ্ঠানের মধ্যে কোনরূপ সরকারি হস্তক্ষেপ ব্যতিরেকে ব্যবসায়-বাণিজ্য ও বিনিময় চলে৤ রাষ্ট্রের এহেন দৃষ্টিভঙ্গীকে "অবাধনীতি" বলা হয়। এটি ফরাসী "লেসে ফেয়ার, লেসে আলের, লেসে পাসে" প্রবচনটির সংক্ষিপ্ত রূপ যার অর্থ "করতে দাও, যেতে দাও, পাশ কাটাতে দাও"। এরকম পরিবেশে কোন ব্যবসায়-বাণিজ্যের ওপর সরকার আরোপিত শুল্ক-কর, ভর্তুকি, কোটা ইত্যাদি কোনরূপ সরকারি প্রত্যক্ষ বা পরোক্ষ হস্তক্ষেপ থাকবে না৤ অষ্টাদশ শতাব্দীতে ফ্রান্সে ফিযিওক্র্যাটরা ব্যবসায়-বাণিজ্যের ওপর সরকারি নিয়ন্ত্রণ হ্রাসের দাবীতে এই লেসে-ফেয়ার তত্ত্বের প্রচার করে৤
সরকারী নিয়ন্ত্রণ ঊনবিংশ শতাব্দীর প্রথম ভাগে এবং মধ্য ভাগ থেকে এই শব্দটি মুক্ত বাজার অর্থনীতির সমার্থক শব্দ হিসেবে ব্যবহৃত হয়ে আসছে। ইংরেজি ভাষার জগতে এই শব্দের আবির্ভাব ১৭৭৪ সালে জর্জ হোয়াটলির লিখা "Principles of Trade" গ্রন্থে। এই শব্দটির সাধারণ অর্থ, ন্যূনতম সরকারি হস্তক্ষেপের কারণে যে ব্যবস্থায় ব্যক্তিগত প্রচেষ্টা এবং উৎপাদন ব্যবস্থার ব্যাপক স্বাধীনতা থাকে সেই ব্যবস্থাই সর্বোত্তম।
ধোবাউড়া উপজেলা
ধোবাউড়া বাংলাদেশের ময়মনসিংহ জেলার অন্তর্গত একটি উপজেলা।
ধোবাউড়া উপজেলার উত্তরে ভারত, দক্ষিণে ফুলপুর উপজেলা, পূর্বে দুর্গাপুর উপজেলা ও পশ্চিমে হালুয়াঘাট উপজেলা।
ধোবাউড়া উপজেলা ৮টি ইউনিয়ন নিয়ে গঠিত।
পুর্বে এর নাম ছিল জিক্কোয়া বাজার।ধোবাউড়া নামটি এসেছে ধোপা থেকে । বহু বছর আগে এই এলাকায় অনেক ধোপা বাস করত। কিন্তু কোন এক কারনে ধোপারা এই এলাকা ছেড়ে চলে যায় । আর তার পর থেকেই এই এলাকার নাম হয়েছে ধোবাউড়া।
এই উপজেলাই রয়েছে গাড় পাহার। এখানে আছে সাদা মাটির পাহাড়। এই সব দেখতে সারা দেশ হতে প্রতিদিন অনেক লোক আসে এখানে দেখার জন্য।
এই এলাকার শিক্ষা ব্যবস্থা খুবই উন্নত । এখানে অস্ংখ্য প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, ও কিন্ডার গার্ডেন স্কুল আছে।
প্রধান অর্থকারী ফসল ধান । অনেকেই মাছ চাষ করে জীবিকা নির্বাহ করে । এখানে নানা পেশার লোকজন বসবাস করে । কৃষি কাজই এই এলাকার মানুষের জীবিকা নির্বাহের প্রধান উপায়।
ধোবাউড়া উপজেলায় দুটি নদী আছে। সেগুলো হচ্ছে নিতাই নদী এবং কংস নদী।
ফুলবাড়িয়া উপজেলা
ফুলবাড়িয়া বাংলাদেশের ময়মনসিংহ জেলার অন্তর্গত একটি উপজেলা।
ময়মনসিংহ জেলা সদর থেকে ২০ কিলমিটার দূরত্বে ফুলবাড়িয়া উপজেলার অবস্থান।
ফুলবাড়ীয়া উপজেলার উত্তরে ময়মনসিংহ সদর; দক্ষিণে ভালুকা ও টাংগাইল জেলার ঘাটাইল উপজেলা, পূর্বে ত্রিশাল, পশ্চিমে মুক্তাগাছা ও টাংগাইল জেলার মধুপুর উপজেলা অবস্থিত।
১৮৬৪ সালে প্রশাসনিকভাবে ফুলবাড়ীয়া থানা প্রতিষ্ঠিত হয়। কিন্তু কিছু জটিলতার কারনে থানার সীমানা নির্ধারণ হয় ১৮৬৭ সালে। ১৯৮৩ সালের ০২ জুলাই ফুলবাড়ীয়া উপজেলা পরিষদ প্রতিষ্ঠিত হয়। ফুলবাড়িয়া উপজেলার আয়তন ৩৯৯ বর্গ কিলোমিটার। উপজেলাটি ১৩ টি ইউনিয়ন নিয়ে গঠিত। ইউনিয়নগুলো হল - নাওগাঁও ইউনিয়ন, পুটিজানা ইউনয়ন, কুশমাইল, বালিয়ান, দেওখোলা, ফুলবাড়ীয়া, বাক্তা, রাংগামাটিয়া, এনায়েতপুর, কালাদহ, রাধাকানাই, আছিম পাটুলী এবং ভবানীপুর ইউনিয়ন পরিষদ।
ঐতিহাসিকদের মতে প্রাচীনকালে ফুলবাড়ীয়ায় ফুলখড়ি এক ধরণের লাকড়ী জাতীয় গাছ জন্মাত। যা অত্র এলাকার মানুষ লাকড়ী হিসাবে ব্যবহার করত। ফুলবাড়ীয়ার পূর্ব নাম ছিল গোবিন্দগঞ্জ। ধারণা করা হয়ে থাকে ফুলখড়ি থেকেই ফুলবাড়ীয়া নামের উৎপত্তি হয়েছে।
ফুলবাড়িয়া মুক্তদিবস হল ৮ ডিসেম্বর। এ অঞ্চল মুক্তিযুদ্ধের সময় ১১ নাম্বার সেক্টরের অধীনে ছিল। ১৩ জুই সংঘটিত হওয়া লক্ষীপুর যুদ্ধ ফুলবাড়িয়ার মুক্তিযুদ্ধের ইতিহাসে বিশেষভাবে স্মরণীয়। এতে শেখ মোজাফফর আলী এবং বাবু মান্নানের নেতৃত্বে এক প্লাটুন মুক্তিযুদ্ধা অংশ নেন। নিজেদের কোন রকম ক্ষয়ক্ষতি ছাড়াই ২৭ জন পাকসেনাকে খতম করা হয়। এছাড়াও ফুলবাড়িয়াতে সংঘটিত হওয়া উল্লেখযোগ্য যুদ্ধের মধ্যে রয়েছে রাঙ্গামাটিয়া যুদ্ধ (১৭ জুন), আছিম যুদ্ধ (১৩ নভেম্বর), কেশরগঞ্জ যুদ্ধ ইত্যাদি।
তেলীগ্রাম উচ্চ বিদ্যালয়;
এই বিদ্যালটি ফুলবাড়িয়া উপজেলার বালিয়ান ইউনিয়নের তেলীগ্রাম বাজারে অবস্থিত। ইহা ইয়াকুব চেয়ারম্যান বাড়ী সংলগ্ন।
উপজেলার উপর দিয়ে অনেকগুলো নদী প্রবাহিত হয়েছে।। সেগুলো হচ্ছে বাজান নদী, বানার নদী, নাগেশ্বরী নদী, আখিলা নদী, মিয়াবুয়া নদী, কাতামদারী নদী, সিরখালি নদী ও খিরো নদীশিক্ষা প্রতিষ্ঠান
শিক্ষা প্রতিষ্ঠান :
৩.ফুলবাড়িয়া আল-হেরা উচ্চ বিদ্যালয়,
৪.ফুলবাড়িয়া বিশ্ববিদ্যালয় কলেজ
৫.ফুলবাড়িয়া মহিলা ডিগ্রি কলেজ
৬.বেগম ফজিল্লাতুনেছা মুজিব মহিলা কলেজ,